Apache OpenOffice

Apache OpenOffice, ancyinmint « OpenOffice.org », c' est on libe office. Ôtrumint dit, il est po rén eyet n' a pont vraiymint di mwaisse. OpenOffice a-st askepyî e 2002 ey el dierinne modêye est l' ci do 27 di fevrî 2023 (modêye : 4.1.14).

 Istwere 
L' office StarOffice a rexhou e 1985 ey a stî racaté på societé lomêye « Sun Microsystems », catoize ans après. C' est ci societé la k' a drovou l' côde sourdant d' OpenOffice, e 2002. Ût ans ont passé ey Oracle a rprindou Sun Microsystems. Veyanmint k' i shonnéve k' Oracle end awè keure come di l' an cwarante d' OpenOffice, bråmint des diswalpeus ont peté evoye ey ont askepyî LibreOffice. Do costé d' Oracle, on-z a rvindou OpenOffice a Apache.https://web.archive.org/web/20231104130258/https://creation-web-56.fr/passez-a-libreoffice/

OpenOffice est afeye zinglé po n' esse nén sovint metou å djoû. Copurade k' ès pordjet fré, LibreOffice, l' est sovint.https://itsfoss.com/libreoffice-vs-openoffice/ Ådzeu d' ça, LibreOffice a ddja scrît ene drovowe lete a OpenOffice po arester eyet po-z aspaler a diswalper l' pordjet da LibreOffice.https://blog.documentfoundation.org/blog/2020/10/12/open-letter-to-apache-openoffice/ 

 Programes 

 OpenOffice Base
 Ci programe éndjolike la permete d' askepyî des soûmints di dnêyes.
 OpenOffice Calc
 Çoula, c' est on programe po-z askepyî des tåvleus.
 OpenOffice Draw
 Çoula, c' est on programe po dessiner.
 OpenOffice Impress
 C' est on programe po-z askepyî des diyaporamas.
 OpenOffice Math
 Èç programe la, c' est cåzumint l' minme k' OpenOffice Calc, mins il est pus specialijhî dins les matematikes.
 OpenOffice Writer
 Çoula, c' est on aspougneu d' tecse.

 Hårdêye difoûtrinne 
El waibe d' Apache OpenOffice.

 Referinces eyet sourdants 

Categoreye:Infôrmatike
Categoreye:Programes infôrmatikes